Apple saatis USA riiklikule maanteeliikluse ohutusametile (NHTSA) kirja, mille sisu viitab asjaolule, et ettevõte töötab tõepoolest isesõitvate autode tehnoloogia kallal, vahendab Engadget.
Kirjas ütleb Apple, et ettevõte on automatiseerimise üle õnnelik mitmes valdkonnas, seal hulgas transpordi valdkonnas. Lisaks soovib ettevõte ka isesõitvate autode tehnoloogiaid testida ning üritada lahendada eetilisi ning seadusandlikke probleeme.
Apple usub, et ettevõtted, kes tegelevad isesõitvate autodega, peaksid jagama andmeid selle kohta, kui on toimunud õnnetus või õnnetusohtlik olukord. Seevastu mitmed teised suuremad mängijad isesõitvate autode valdkonnas seda ideed ei toeta.
Apple’i esindaja ütles väljaandele Financial Times, et ettevõte saatis kirja, kuna nad investeerivad masinõppesse ning autonoomsetesse süsteemidesse.
Viimase info kohaselt otsustas Apple ise mitte autot ehitada, see-eest loob ettevõte tarkvara, mida saaksid kasutada teised autotootjad.
Apple'i saadetud kirjaga saad tutvuda siin.
Foto: Apple